CELEX: 22018D1051
Language: sk
Date: 2018-06-05 00:00:00
Title: Rozhodnutie Spoločného výboru č. 55/2017 zriadeného na základe Dohody o vzájomnom uznávaní medzi Európskym spoločenstvom a Spojenými štátmi americkými z 5. júna 2018, ktoré sa týka zaradenia orgánov posudzovania zhody do sektorovej prílohy pre elektromagnetickú zlučiteľnosť [2018/1051]

26.7.2018   
            
            
               SK
            
            
               Úradný vestník Európskej únie
            
            
               L 189/13
            
         
      ROZHODNUTIE SPOLOČNÉHO VÝBORU č. 55/2017 ZRIADENÉHO NA ZÁKLADE DOHODY O VZÁJOMNOM UZNÁVANÍ MEDZI EURÓPSKYM SPOLOČENSTVOM A SPOJENÝMI ŠTÁTMI AMERICKÝMI
      z 5. júna 2018,
      ktoré sa týka zaradenia orgánov posudzovania zhody do sektorovej prílohy pre elektromagnetickú zlučiteľnosť [2018/1051]
      SPOLOČNÝ VÝBOR,
      so zreteľom na Dohodu o vzájomnom uznávaní medzi Európskym spoločenstvom a Spojenými štátmi americkými, a najmä na jej články 7 a 14,
      keďže Spoločný výbor má prijať rozhodnutie o zaradení orgánu, resp. orgánov posudzovania zhody do sektorovej prílohy,
      ROZHODOL TAKTO:
      
                  1.
               
               
                  Orgán posudzovania zhody uvedený v dodatku A sa dopĺňa do zoznamu orgánov posudzovania zhody v stĺpci „Prístup ES na trh USA“ v oddiele V sektorovej prílohy pre elektromagnetickú zlučiteľnosť.
               
            
                  2.
               
               
                  Zmluvné strany sa dohodli na špecifickom rozsahu zaradenia orgánu posudzovania zhody uvedeného v dodatku A do uvedeného zoznamu, pokiaľ ide o výrobky a postupy posudzovania zhody, a tento rozsah budú zachovávať.
               
            
         Toto rozhodnutie, vyhotovené v dvoch exemplároch, podpisujú zástupcovia Spoločného výboru, ktorí sú oprávnení konať v mene zmluvných strán na účely zmeny uvedenej dohody. Toto rozhodnutie nadobúda účinnosť dňom posledného podpisu.
         
            
               Za Spojené štáty americké
            
            James C. SANFORD
            Podpísané vo Washingtone 30. mája 2018
         
         
            
               Za Európsku úniu
            
            Ignacio IRUARRIZAGA
            Podpísané v Bruseli 5. júna 2018
         
      
   
   
      
         DODATOK A
         
            Orgán posudzovania zhody ES doplnený do zoznamu orgánov posudzovania zhody v stĺpci „Prístup ES na trh USA“ v oddiele V sektorovej prílohy pre elektromagnetickú zlučiteľnosť
         
         
                     
                                 UL International Italia S.r.l.
                              
                           
                                 Via delle Industrie, 6
                              
                           
                                 20061 Carugate (MI)
                              
                           
                                 TALIANSKO